jkorsvik/nowiki_second_scrape_merged huggingface dataset:
Xavier-Ehrenbert Fridelli

Xavier Ehrenbert Fridelli, eller egentlig  Friedel (født 11. mars 1673 i Linz i Østerrike, død 4. juni 1743 i Beijing i Kina), var en kinamisjonær tilhørende jesuittordenen i Qing-dynastiets tid. Han trådte inn i jesuittordenen i 1688 og ankom Kina i 1705. Han kom først til Macao.  Der fikk han sin avsluttende forberedelse til sitt virke i Kina ved jesuittenes universitetskollegium São Paulo.Han var en viktig bidragsyter til den kartografiske utforskning av det kinesiske riket, et prosjekt som ble påbegynt i 1708 og ble avsluttet i 1718 (eller kanskje allerede i 1715). Sammen med jesuittene Régis, Jartoux og andre utformet han kart over Zhili, Amurdistriktet, Kahlkas (Mongolia), Sichuan, Yunnan, Guizhou og Huguang, og hadde med det for øye reist gjennom Kina på kryss og tvers.
Da han døde hadde han i en årrekke vært rektor for Nantang-kirken i Beijing. Han ble begravet i jesuittenes gravfelt Zhalan i Beijing.


== Referanser ==


== Litteratur ==
Fem brev, i N. Welt-Bott (Augsburg, 1726, og Wien, 1758), nr. 103, 106, 194, 589, 674
MSS rapport i Wiens statsarkiv, nr. 1117
Du Halde: Description de l'Empire de la Chine, Haag, 1736, I, forord
Huonder: Deutsche Jesuitenmissionäre, Freiburg im Br., 1899, 87, 186
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Fernando Bonaventura Moggi

Fernando (eller Ferdinando) Bonaventura Moggi (født 14. juli 1684 i Firenze i Italia, død 27. august 1761 i Beijing i Kina) var en kinamisjonær, maler, skulptør og byggmester tilknyttet jesuittordenen.
Han trådte inn i jesuittordenen den 13. desember 1711 i Roma og ble i 1720 sendt med skipet Ne. Sra. do Cabo til Kina, dit han ankom den 6. september 1721. Han virket som kunstner ved det keiserlige hoff i Beijing og konstruerte sammen med pater Xavier-Ehrenbert Fridelli Dongtang-kirken i Beijing. Han var en av malerne som sammen med pater Giuseppe Castiglione skulle få stor betydning for kinesisk malekunst. Han ble begravet i jesuittenes gravfelt Zhalan i Beijing.


== Referanser ==


== Litteratur ==
George R. Loehr: «Un artista fiorentino a Pechino nel settecento», i Antichità viva 2 (Firenze 1963) no. 3, 43-56, 28 fig.
Elisabetta Corsi: «L'opera grafica di Ferdinando Bonaventura Moggi (1684-1761) e i "Laboratori di arti applicate" alla corte Qing»
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Draugen (plattform)

Draugen er en oljeplattform som står på Draugenfeltet i Norskehavet. Plattformen er en Condeep-plattform med én betongfot (monosokkel) som står på 251 meters havdyp. Feltet ble oppdaget i 1984 og produksjonen ble startet da plattformen kom på plass i 1993. Operatør var Norske Shell. Draugen var det første oljefeltet i drift nord for 62° breddegrad.
Gassen som produseres på plattformen, skipes gjennom rørledning til Kårstø. Oljen fra Draugen går gjennom to rørledninger til en lastebøye (Draugen FLP) og bøyelastes til skytteltanker. 
Til plattformen er det også knyttet sju havbunnsbrønner.  
Okea AS kjøpte i 2018 Norske Shells eiendeler i Draugen og Gjøa og tok dermed over operatørskapet av Draugen.


== Referanser ==


== Eksterne lenker ==
Les mer om Draugen i det interaktive sokkelkartet til Aftenbladet Energi
Micromus angulatus

Micromus angulatus  er en av bladlusløvene (Hemerobiidae), en av de mindre nettvingene i Norge.


== Utbredelse ==
Micromus angulatus finnes over hele Norge, men er sjelden.


== Utseende ==
Micromus angulatus er en liten rødbrun bladlusløve. Hodet er nedoverbøyd, med munndelene på undersiden (ortognath). Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).


== Levevis ==
Micromus angulatus er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) hakebladlusløve i Encyclopedia of Life 
(en) hakebladlusløve i Global Biodiversity Information Facility 
(no) hakebladlusløve hos Artsdatabanken 
(sv) hakebladlusløve hos Dyntaxa 
(en) hakebladlusløve hos Fauna Europaea 
(en) hakebladlusløve hos ITIS 
(en) hakebladlusløve hos NCBI 
(en) Kategori:Micromus angulatus – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Micromus paganus

Micromus paganus er en av bladlusløvene (Hemerobiidae), en av de mindre nettvingene i Norge.


== Utbredelse ==
Micromus paganus finnes over hele Norge, og er ganske vanlig.


== Utseende ==
Micromus paganus er en stor lysegul bladlusløve, omtrent 15 mm. lang. Hodet er nedoverbøyd, med munndelene på undersiden (ortognath).
Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingeribbene har grå strek eller flekker.


== Levevis ==
Micromus paganus er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) klobladlusløve i Encyclopedia of Life 
(en) klobladlusløve i Global Biodiversity Information Facility 
(no) klobladlusløve hos Artsdatabanken 
(sv) klobladlusløve hos Dyntaxa 
(en) klobladlusløve hos Fauna Europaea 
(en) klobladlusløve hos NCBI 
(en) Kategori:Micromus paganus – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Sympherobius fuscescens

Sympherobius fuscescens er en av bladlusløvene (Hemerobiidae), en av de mindre nettvingene i Norge.


== Utbredelse ==
Sympherobius fuscescens finnes over hele Norge, men er ikke helt vanlig.


== Utseende ==
Sympherobius fuscescens er en liten svartbrun bladlusløve. Hodet er nedoverbøyd, med munndelene på undersiden (ortognath). Antennene er mørkebrune. Vingespennet er mellom 7 og 12 mm.
Sympherobius fuscescens har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slekten Sympherobius har bakvinger uten rekker av skråstilte tverribber. Det finnes høyst to eller tre tverribber i bakvingene. Slektene Megalomus, Hemerobius og Wesmaelius har alle to rekker av skråstilte tverribber i bakvingene.


== Levevis ==
Sympherobius fuscescens er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) mørkbladlusløve i Encyclopedia of Life 
(en) mørkbladlusløve i Global Biodiversity Information Facility 
(no) mørkbladlusløve hos Artsdatabanken 
(sv) mørkbladlusløve hos Dyntaxa 
(en) mørkbladlusløve hos Fauna Europaea 
(en) mørkbladlusløve hos NCBI 
(en) Kategori:Sympherobius fuscescens – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Psectra diptera

Psectra diptera er en av bladlusløvene (Hemerobiidae), en blant de minste nettvingene i Europa.


== Utbredelse ==
Psectra diptera finnes ikke i Norge, men er kjent fra Sverige.


== Utseende ==
Psectra diptera har to former. Den ene har delvis reduserte bakvinger, den andre med normale bakvinger.
Psectra diptera er en liten bladlusløve, vingespennet er mellom 5 og 9 [millimeter|mm.] langt. Hodet er nedoverbøyd, med munndelene på undersiden (ortognath).
Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingeribbene har grå strek eller flekker.


== Levevis ==
Psectra diptera er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) dvergbladlusløve i Encyclopedia of Life 
(en) dvergbladlusløve i Global Biodiversity Information Facility 
(no) dvergbladlusløve hos Artsdatabanken 
(sv) dvergbladlusløve hos Dyntaxa 
(en) dvergbladlusløve hos Fauna Europaea 
(en) dvergbladlusløve hos ITIS 
(en) dvergbladlusløve hos NCBI 
(en) Kategori:Psectra diptera – bilder, video eller lyd på Wikimedia Commons 
(en) Psectra diptera – galleri av bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Wesmaelius concinnus

Wesmaelius concinnus er en av bladlusløvene (Hemerobiidae), en av de mindre nettvingene i Norge.


== Utbredelse ==
Wesmaelius concinnus finnes i hele Norge, men er ikke vanlig.


== Utseende ==
Wesmaelius concinnus er en lys til litt mørkere bladlusløve. Hodet er nedoverbøyd, med munndelene på undersiden (ortognath).
Wesmaelius concinnus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn.


== Levevis ==
Wesmaelius concinnus er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) okerbladlusløve i Encyclopedia of Life 
(en) okerbladlusløve i Global Biodiversity Information Facility 
(no) okerbladlusløve hos Artsdatabanken 
(sv) okerbladlusløve hos Dyntaxa 
(en) okerbladlusløve hos Fauna Europaea 
(en) okerbladlusløve hos NCBI 
(en) Kategori:Wesmaelius concinnus – bilder, video eller lyd på Wikimedia Commons 
(en) Wesmaelius concinnus – galleri av bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Nervebladlusløve

Nervebladlusløve Wesmaelius nervosus [syn. Wesmaelius betulinus Strøm, 1788] er en av bladlusløvene (Hemerobiidae), en av de mindre nettvingene i Norge. 


== Utbredelse ==
Nervebladlusløve finnes i hele Norge, men er ikke vanlig.


== Utseende ==
Nervebladlusløve er en brunlig bladlusløve. Kroppen er omtrent 10 mm. lang. Ryggsiden på brystpartiet (thorax) har et lysere midtfelt og mørkere sider. Hodet er nedoverbøyd, med munndelene på undersiden (ortognath). 
Nervebladlusløve har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hannen hos W. nervosus har genitalier lett gjenkjennelige sett fra siden, de kan minne om en fiskekrok, med en mothake. Også arten W. subnebulosus har en slik fiskekrok, men mothaken er enda mer markert.
En form med mørke brunsvarte individer med mørkt årenett på vingene finnes.


== Levevis ==
Nervebladlusløve er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) nervebladlusløve i Encyclopedia of Life 
(en) nervebladlusløve i Global Biodiversity Information Facility 
(no) nervebladlusløve hos Artsdatabanken 
(sv) nervebladlusløve hos Dyntaxa 
(en) nervebladlusløve hos Fauna Europaea 
(en) nervebladlusløve hos ITIS 
(en) nervebladlusløve hos NCBI 
(en) Kategori:Wesmaelius nervosus – bilder, video eller lyd på Wikimedia Commons 
Norsk Entomologisk forening – for deg som vil vite mer om insekter.
Wesmaelius subnebulosus

Wesmaelius subnebulosus er en av bladlusløvene (Hemerobiidae), en av de mindre nettvingene i Norge.


== Utbredelse ==
Wesmaelius subnebulosus finnes ganske vanlig i Sør-, men er ikke så vanlig i Midt-Norge. Den mangler i nordligste fylkene.


== Utseende ==
Wesmaelius subnebulosus er en brunlig bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Wesmaelius subnebulosus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens kjønnsorgan et sikkert artskjennetegn. Hannen hos W. subnebulosus  har lett gjenkjennelige kjønnsorganer sett fra siden, de utre delene kan minne om en fiskekrok med en svært tydelig mothake. Også arten nervebladlusløve W. nervosus har en slik fiskekrok, men mothaken er ikke så markert.
En form med mørke brunsvarte individer finnes.


== Levevis ==
Wesmaelius subnebulosus er rovdyr og lever vanligvis av bladlus. Arten kan finnes i hager og parker.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) kryssbladlusløve i Encyclopedia of Life 
(en) kryssbladlusløve i Global Biodiversity Information Facility 
(no) kryssbladlusløve hos Artsdatabanken 
(sv) kryssbladlusløve hos Dyntaxa 
(en) kryssbladlusløve hos Fauna Europaea 
(en) kryssbladlusløve hos ITIS 
(en) kryssbladlusløve hos NCBI 
(en) Kategori:Wesmaelius subnebulosus – bilder, video eller lyd på Wikimedia Commons 
(en) Wesmaelius subnebulosus – galleri av bilder, video eller lyd på Wikimedia Commons 
Wesmaelius subnebulosus – detaljert informasjon på Wikispecies 
Norsk entomologisk forening – for deg som vil vite mer om insekter.
Wesmaelius malladai

Wesmaelius malladai [syn. W. mortoni (McLachlan, 1899), W. killingtoni Morten i Fraser, 1959] 
er en av bladlusløvene (Hemerobiidae), en av de mindre nettvingene i Norge.


== Utbredelse ==
Wesmaelius malladai finnes i hele Norge, men er ikke vanlig.


== Utseende ==
Wesmaelius malladai er en brunlig bladlusløve. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Wesmaelius malladai har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Wesmaelius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn.


== Levevis ==
Wesmaelius malladai er rovdyr og lever vanligvis av bladlus.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) børstebladlusløve i Encyclopedia of Life 
(en) børstebladlusløve i Global Biodiversity Information Facility 
(no) børstebladlusløve hos Artsdatabanken 
(sv) børstebladlusløve hos Dyntaxa 
(en) børstebladlusløve hos Fauna Europaea 
(en) børstebladlusløve hos NCBI 
(en) Kategori:Wesmaelius malladai – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Jens Fredbo

Jens Fredbo (født 28. desember 1911, død 4. juli 1984) var smed fra Grue i Hedmark og ble dobbelt skytterkonge på Landsskytterstevnet i Trondheim i 1948 og på Kongsvinger i 1949. Han var sønn av den kjente skytteren Jul Fredbo. Jens Fredbo var en kjent skytter både før og etter 2. verdenskrig, og tok bl.a. seieren i Stangskytingen i 1937.


== Andre titler ==
Småkonge i Viken II kretsen (1938)
Stangmedaljen (1937)
Skytterprins (1956)
Vinner av samlagsskytingen med Solør skyttersamlag (1939 og 1958)


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
Hemerobius micans

Hemerobius micans er en av bladlusløvene (Hemerobiidae), en av de mindre nettvingene i Norge.


== Utbredelse ==
Hemerobius micans finnes bare i det sørlige Norge, og er ikke vanlig, men kan opptre i ganske store mengder enkelte år.


== Utseende ==
Hemerobius micans er en blekgul bladlusløve. Kroppen er omtrent 10 mm. lang. Hodet er nedoverbøyd, med munndelene på undersiden (ortognath).
Vingemembranen er uten flekker og er iridiserende, den reflekterer lyset i regnbuens farger. Ribbenettet på vingene har korte lyst grå strek. Hemerobius micans har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta).
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.


== Levevis ==
Hemerobius micans er rovdyr og lever vanligvis av bladlus. Arten er tilknyttet edelløvskog, særlig bøkeskog. Den kan i slike skoger være ganske tallrik.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) strekbladlusløve i Encyclopedia of Life 
(en) strekbladlusløve i Global Biodiversity Information Facility 
(no) strekbladlusløve hos Artsdatabanken 
(sv) strekbladlusløve hos Dyntaxa 
(en) strekbladlusløve hos Fauna Europaea 
(en) strekbladlusløve hos NCBI 
(en) Kategori:Hemerobius micans – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Hemerobius nitidulus

Hemerobius nitidulus er en av bladlusløvene (Hemerobiidae), en av de mindre nettvingene i Norge.


== Utbredelse ==
Hemerobius nitidulus finnes i hele Norge, og er ganske vanlig.


== Utseende ==
Hemerobius nitidulus er en ensfarget brunlig bladlusløve. Kroppen er omtrent 10 mm. lang. Hodet er nedoverbøyd, med munndelene på undersiden (ortognath).
Hemerobius nitidulus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingemembranen er uten flekker eller mønster. Ribbenettet er brunt med små mørke punkter som hver har ett hår.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.


== Levevis ==
Hemerobius nitidulus er rovdyr og lever vanligvis av bladlus. Arten er tilknyttet barskog.


== Kilder ==
Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller nr. 12, 43 sider.


== Eksterne lenker ==
(en) prikkbladlusløve i Encyclopedia of Life 
(en) prikkbladlusløve i Global Biodiversity Information Facility 
(no) prikkbladlusløve hos Artsdatabanken 
(sv) prikkbladlusløve hos Dyntaxa 
(en) prikkbladlusløve hos Fauna Europaea 
(en) prikkbladlusløve hos NCBI 
(en) Kategori:Hemerobius nitidulus – bilder, video eller lyd på Wikimedia Commons 
Norsk entomologisk forening – for deg som vil vite mer om insekter.
Tore Olsen

Tore Olsen (født 25. august 1970) er en norsk tidligere langrennsløper som representerte Kirkenes og Omegn SK. I 2000 ble han norgesmester på 50 km langrenn i Vang. Olsen representerte Nordreisa IL da han ble norgesmesterI løpet av karrieren deltok han i fjorten renn i verdenscupen. Det beste resultatet var en 17.-plass fra femmila i Holmenkollen 11. mars 2000, der han kom i mål omtrent fem minutter etter vinneren, Harri Kirvesniemi fra Finland.Olsen har også markert seg i trappeløp, der han i 1992 vant NM foran blant annet Vegard Ulvang. I 1993 ble han også nr. 3 i det kjente trappeløpet i Empire State Building i New York.


== Meritter ==


=== Medaljer og bestenoteringer i norgesmesterskap ===
1999: Nr. 28 på 50 km på Høylandet.
2000: Gullmedalje på 50 km i Vang.
2001: Nr. 14 på 50 km i Steinkjer.
2002: Nr. 6 på 30 km i Høydalsmo.
2004: Nr 28 på 30 km i Bardufoss.
2006: Nr. 29 på 50 km i Vadsø.


== Referanser ==


== Eksterne lenker ==
(en) Tore Olsen – FIS (langrenn)
Gammelstaden

Gammelstaden (finsk: Vanhakaupunki) er en bydel i Helsingfors. Gammelstaden er også navnet på et av Helsingfors administrative distrikter.
Gustav Vasa grunnla Helsingfors ved utløpet av Helsingeån (nå Vanda å) i 1550. Tanken var at den nye byen skulle bli en konkurrent til Reval (Tallinn) om handelen i Finskebukta. Den grunne vika viste seg snart å være lite egna for skipsfarten, og i 1640 ble byen flytta noen kilometer sørover, ut mot havet. Samtidig ble gamlebyen ødelagt, og det finnes ikke bevarte bygninger fra 1500- eller 1600-tallet i området.
Gammelstaden har i dag lite boligbebyggelse; innbyggertallet ligger på noe over 200. Vannfallene i Vanda å la på 1800-tallet grunnlaget for en del industri. Noe av den gamle industriarkitekturen er bevart; ved fossen Gammelstadsforsen ligger blant annet et kraftverk som fortsatt produserer strøm og drives som museum.


== Gammelstadens distrikt ==
Gammelstadens distrikt omfatter foruten selve Gammelstaden bydelene Majstad, Gumtäkt, Kottby og Forsby. Distriktet har 17 417 innbyggere (2004).